Aanlynregistrasie vir skole: Só werk proses verder | Maroela Media
Panyaza Lesufi, LUR vir onderwys in Gauteng, het gesê meer as 370 000 aansoeke is reeds verwerk. “Aansoeke van Tshwane-Suid staan op 49 354 gevolg deur Johannesburg-Oos met 37 720, Ekurhuleni-Noord met 35 828, Ekurhuleni-Suid met 35 537 en Johannesburg-Sentraal met 30 497.”
Volgens Lesufi sal die aanlynregistrasie tot middernag op 1 Junie voortgaan. “Ouers wat nog nie aansoek gedoen het nie word aangemoedig om dit voor die spertyd te doen,” het hy gesê.
Lesufi het bygevoeg hy is bewus dat sommige ouers en voogde steeds probleme met die stelsel ervaar. “Ons versoek dat dié ouers ons hulpsentrum by 011 355 0000 of 0800 000 789 skakel. Hulle kan ook hul naaste skool of distrikskantoor vir bystand besoek.”
Lesufi het gesê die plasing van leerders sal van 24 Junie tot 25 Julie geskied. “Tydens die periode sal skole die plasing aanlyn doen. Ouers sal ŉ SMS ontvang rakende ŉ aanbod van plasing.” Volgens die departement sal ouers ook briewe ontvang rakende die plasing. “Ouers sal ŉ tydperk van sewe dae kry om die aanbod te aanvaar of van die hand te wys.”
Volgens Lesufi was daar verlede week meer as 300 pogings van kuberkrakers om toegang te probeer kry tot die webwerf.
Lees alle vorige berigte oor die aanlynregistrasieproses op Maroela Media.
Sy houding ten opsigte van kuberkrakers gaan net veroorsaak dat hy hulle in werklikheid ‘n uitdaging gee om die stelsel te laat vou.